**Fredrik Pallesen Knudsen** (født 1996) er en norsk fotballspiller som spiller for Brann.

Fredrik Pallesen Knudsen er bygutt, oppvokst på Møhlenpris. Han spilte fotball i Djerv hele oppveksten og var buekorpsgutt i Nygaards Bataljon i 13 år. Debuten på A-laget til Djerv kom i 4. divisjon som 15-åring, men han rakk ikke å spille mer enn 15 A-kamper før Brann ønsket ham.

Brann
-----

Han begynte på guttelaget i Brann og hospiterte med U-gruppen. Snart ble han en fast del av den, men da som midtbanespiller. Etter hvert ble han enig med trenerne om at det var som midtstopper han kunne nå lengst. Pallesen Knudsens første mulighet til å vise seg frem på A-laget til Brann kom vinteren 2014 i to treningskamper. Han var da på den såkalte B-listen. Sent samme høst kom A-lagsdebuten, og den kom ikke i hvilken som helst kamp. Fredrik startet den skjebnesvangre kvalikkampen mot Mjøndalen som sendte Brann ned i 1. divisjon.

Nedrykket til tross, Fredrik hadde gjort seg positivt bemerket og ble tilbudt A-kontrakt og plass i A-stallen fra januar 2015.

Da hadde han også rukket å lede Branns juniorlag til NM-gull. Knudsen Pallesen spilte en god finale mot Lillestrøm, og som lagets kaptein kunne han heve pokalen i Telenor Arena etter 3-2-seieren i november 2014.

Som spiller er han mentalt sterk og god i duellene. Han har kontrakt med Brann ut 2017.

2015
Fredrik fikk med seg elleve kamper på vårsesongen før en skade satt ham ut av spill til langt ut på høsten. Kom tilbake mot slutten av sesongen og fikk med seg juniorlagets UEFA Youth League-kamper mot Anderlecht og gjorde også to innhopp for A-laget.

Midtstopperen spilte totalt ti seriekamper i OBOS-ligaen og tre kamper i NM for A-laget. Han spilte også seks kamper for Brann 2 i løpet av sesongen.

Ved sesongslutt ble han kåret til årets unge Brann-talent av Hansa-Borg Bryggerier.

Utlån i Åsane
-------------

Sesongen 2016 var han utlånt til Åsane fotball i Obosligaen. Der imponerte han stort og ble lagt merke til.

FK Haugesund
------------

Januar 2017 sesongen ble Fredrik Pallesen Knudsen hentet fra Brann. Erik Hornland karakteriserte han som taktisk dyktig midtstopper med stor rekkevidde. Fredrik debuterte for FKH 09.04.2017 i tredje runde borte på Åråsen stadion mot Lillestrøm i en 0-2 seier. Han spilte seg snart til fast plass sammen med Vegard Skjerve i sin første sesong. Sesongen 2019 var han plaget med en skade som de ikke klarte å finne ut av før ut på høsten som endte med operasjon. Problemet skyldes at hovedpulsåren ikke hadde mer en 40% av vanlig blodsirkulasjon.

19. desember 2019 skrev han under en ny toårskontrakt med FK Haugesund ut 2021.

Retur til Brann
---------------

12. august ble Pallesen Knudsen hentet tilbake til Brann og ble dermed gjenforent med Erik Horneland.

Referanser
----------

1. ↑   FBref, FBref spiller-ID 3a4c9e5c[Hentet fra Wikidata]
2. 1 2   transfermarkt.com, oppført som Fredrik Knudsen, Transfermarkt spiller-ID 347849, besøkt 9. oktober 2017[Hentet fra Wikidata]
3. ↑  Fredrik Pallesen Knudsens profil hos fotball.no
4. ↑  Pallesen Knudsen er tilbake!
5. ↑  Bøyum, Mads (6. mai 2016). «Åsane-spiller får internasjonal ros: Tatt ut på «drømmelag» med Totti». *BT*.
6. ↑  «Pallesen Knudsen har signert for FKH». *Haugesunds Avis*. 30. januar 2017.
7. ↑  «Haugesunds nøkkelspiller må operere». 24. september 2019.
8. ↑  "Palle" med ny kontrakt

Eksterne lenker
---------------

* (en) Fredrik Pallesen Knudsen – Transfermarkt Rediger på Wikidata

* (en) Fredrik Pallesen Knudsen – Soccerbase.com Rediger på Wikidata

* (en) Fredrik Pallesen Knudsen – FootballDatabase.eu Rediger på Wikidata

* (en) Fredrik Pallesen Knudsen – Soccerway Rediger på Wikidata

* (no) Fredrik Pallesen Knudsen – Norges Fotballforbund Rediger på Wikidata

* (en) Fredrik Pallesen Knudsen – FBref Rediger på Wikidata

| * v
* d
* r
Sportsklubben Brann – 2024 |
| --- |
| 
* 1 Dyngeland
* 2 Hellan
* 3 Pallesen Knudsen
* 6 Sery Larsen
* 7 Warming
* 8 Horn Myhre
* 9 Castro
* 10 Kornvig
* 11 Finne
* 12 Børsheim
* 13 Crone
* 14 Mathisen
* 15 Torsvik
* 16 Blomberg
* 17 Soltvedt
* 18 Kartum
* 19 Heltne Nilsen
* 20 Heggebø
* 21 Kristiansen
* 22 Simba
* 23 Pedersen
* 24 Klausen
* 25 Jensen Wassberg
* 26 Helland
* 27 Sande
* 36 Holmen Johansen
* 41 Myrlid
* 44 Fauskanger

Hovedtrener: Horneland
Assistenttrener: Huseklepp
 |